Diari Oficial de la Generalitat Valenciana


Sumari del DOGV 7389, del 27-10-2014 (2014/9490)

Notificació de la sentència i de la interlocutòria d'aclariment dictades en el procediment ordinari número 606/2013.
--------------------------------------------------------------------------------------------------------------------

### Dades del document

Número de DOGV
:   7389

Data del DOGV
:   27-10-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9490


Organisme emissor
:   Jutjat de Primera Instància i Instrucció número 2 de Catarroja

Tipus de document
:   Edicte

Notificació de la sentència i de la interlocutòria d'aclariment dictades en el procediment ordinari número 606/2013. [2014/9490]  
Procediment ordinari 000606/9491-DC  
De: Ángel Gallego Martínez.  
Procuradora: M. Pilar Iranzo Pontes.  
Contra: María José Sánchez Rubio.  
Procurador/a: -  
En este procediment ordinari, seguit a instàncies d'Ángel Gallego Martínez contra María José Sánchez Rubio, s'ha dictat una sentència i la interlocutòria d'aclariment d'esta, que, literalment, són com seguix:  
  
«Jutjat de Primera Instància número 2 de Catarroja.  
Procediment: assumpte civil 000606/2013.  
Sentència número 000077/2014  
Magistrada que la dicta: Elena Belén Alcaraz Falcón.  
Lloc: Catarroja.  
Data: 1 d'octubre de 2014.  
Elena Belén Alcaraz Falcón, magistrada del Jutjat de Primera Instància i Instrucció número 2, he vist estes actuacions de juí ordinari sobre la reclamació d'una quantitat, seguides a instàncies d'Ángel Gallego Martínez, representat per la procuradora senyora Iranzo Pontes i assistit per la lletrada senyora Más Antón, contra María José Sánchez Rubio, declarada en rebel·lia, i dicte esta sentència.  
  
Antecedents de fe  
Primer. Una vegada va correspondre per torn de repartiment a este jutjat, la part actora esmentada va presentar una demanda de juí ordinari sobre la base dels fets següents: les parts litigants són propietàries indivises de l'immoble siti a Alfafar, carrer de Chiva, número 7, 4t, 18a, i acordaren, en data 29 de juny de 2010, en un conveni regulador aprovat en la sentència de 29 de novembre de 2010, que esta vivenda va ser adjudicada al senyor Gallego, qui pagaria 48.080,97 euros en el moment de l'extinció del condomini. El dia 5 de setembre de 2010, l'actor va entregar a la senyora Sánchez la quantitat de 4.000 euros a compte del total que cal abonar en el moment de l'extinció efectiva. El dia 12 de novembre de 2010 l'actor va pagar a la senyora Sánchez la quantitat de 37.500 euros i 6.500 euros per la liquidació de crèdits entre ambdós, i van pagar d'esta manera el preu de la mitat de l'immoble, sense que la senyora Sánchez haja formalitzat l'escriptura pública.  
Acabava suplicant la demanda que es es dictara una sentència: ?en la qual es condemne el demandat a atorgar la corresponent escriptura pública d'extinció del condomini de l'immoble siti a Alfafar, carrer de Chiva, número 7, 18, i tot això amb la condemna expressa a costes a la part demandada?.  
Segon. Una vegada admesa a tràmit la demanda, es va traslladar esta a la demandada perquè hi contestara, i després d'haver transcorregut el termini sense que presentara un escrit es va dictar una resolució en què era declarada en rebel·lia en data 13 de juny de 2014.  
Tercer. Després de convocades les parts a l'audiència prèvia, hi va comparéixer la part actora, però no ho va fer la part demandada. La part actora va ratificar la seua petició i va proposar la prova documental, i una vegada admesa la prova proposada, a l'empara de l'article 429 de la Llei d'Enjudiciament Civil, es va declarar l'acte vist per a dictar sentència en data 24 de setembre de 2014.  
  
Fonaments de dret  
Primer. La part actora exercix una acció en què sol·licita que la part demandada complisca l'obligació assumida en el conveni subscrit el dia 29 de juny de 2010, consistent a atorgar l'escriptura pública respecte de l'immoble siti a Alfafar, del qual ambdós eren copropietaris.  
De la prova que consta en les actuacions, s'acredita que ambdós parts litigants eren copropietàries de la vivendae ubicada a Alfafar, carrer de Chiva, número 7, 4, 18a, i que van pactar la dissolució del condomini amb el pagament previ de l'actor de la quantitat de 48.080,97 euros, i este conveni va ser aprovat per la sentència de data 29 de novembre de 2010 (document núm. 2). Amb posterioritat, el dia 5 de setembre de 2010, ambdós parts subscrigueren un document privat en què la demandada reconeixia rebre de l'actor la quantitat de 4.000 euros a compte del preu total (document núm. 3). L'actor va entregar a la demandada 37.500 euros el dia 12 de novembre de 2010 i la quantitat de 6.500 euros segons es desprén dels moviments en el compte corrent (documents núm. 4 i núm. 5), i tots estos documents són una prova plena perquè no han sigut impugnats conforme a l'article 326 de la Llei d'Enjudiciament Civil.  
Atés que la part actora ha provat l'existència de la copropietat respecte a l'immoble, l'acord a què han arribat ambdós parts i el pagament per part de l'actor de l'import corresponent al preu de la mitat de l'immoble, correspon a la part demandada complir el que s'ha pactat conforme a l'article 1258 del Codi Civil, i haurà d'atorgar una escriptura pública respecte a l'immoble objecte de litigi.  
Segon. En matèria de costes, atés el principi de venciment objectiu recollit en l'article 394 de la Llei d'Enjudiciament Civil, pertoca imposar les costes processals a la part que haja vist desestimades totes les seues pretensions, sense que concórreguen circumstàncies excepcionals en este cas.  
  
Dispositiva  
Estime la demanda interposada per la procuradora dels tribunals senyora Iranzo Pontes, en nom i representació d'Ángel Gallego Martínez, contra María José Más Antón i, en virtut d'això, condemne María José Más Antón a l'atorgament de la corresponent escriptura pública d'extinció de condomini de l'immoble siti a Alfafar, carrer de Chiva, número 7, 18.  
Les costes processals s'imposaran a la part demandada.  
Notifiqueu esta sentència a les parts. Contra esta sentència pot interposar-se un recurs d'apel·lació, que caldrà interposar, si pertoca, davant d'este jutjat en el termini de 20 dies des de l'endemà del dia que es notifique esta sentència.  
Ho dispose, mane i firme.  
Publicació. La sentència anterior va ser donada, llegida i publicada en audiència pública el mateix dia de la seua data. En done fe.»  
  
«Jutjat de Primera Instància i Instrucció número 2 de Catarroja  
Procediment ordinari 000606/2570-QM  
De: Ángel Gallego Martínez.  
Procuradora: M.ª Pilar Iranzo Pontes.  
Contra: María José Sánchez Rubio.  
Interlocutòria d'aclariment 77/14  
Catarroja, 10 d'octubre de 2014  
  
Fets  
Únic. En este procediment de juí ordinari número 606/2013 es va dictar la sentència de data 2 d'octubre de 2014. La procuradora dels tribunals senyora Iranzo Pontes va presentar un recurs d'aclariment contra la resolució esmentada en data 3 d'octubre de 2014, pel qual sol·licitava un aclariment de la sentència. I les actuacions van quedar pendents de resolució.  
  
Fonaments de dret  
Primer. A l'empara de l'article 214 i l'article 215.1 de la Llei d'Enjudiciament Civil i l'article 267 de la Llei Orgànica del Poder Judicial, ?els tribunals no podran variar les resolucions que pronuncien després de firmades, però sí aclarir algun concepte fosc i rectificar qualsevol error material que patisquen.- ?Les omissions o defectes que pogueren patir sentències i interlocutòries i que calguera remeiar per a portar plenament a efecte les resolucions esmentades podran ser esmenades, per mitjà d'una interlocutòria, en els mateixos terminis i pel mateix procediment establits en l'article anterior?.  
Hem de tindre present el principi d'invariabilitat i immutabilitat de les resolucions judicials consistent en el fet que sempre que el jutge de la causa es pronuncie en la seua sentència, no pot revocar-la, afegir-la, esmenar-la, ni mudar-la en cap part. Esta invariabilitat no exclou la possibilitat d'aclarir qualsevol concepte fosc i rectificar qualsevol error material que s'observe.  
Segon. Pel que fa al text legal hi ha un error manifest en la dispositiva de la sentència dictada en estes actuacions, respecte al nom de la denunciada.  
Per tant, on diu: ?contra María José Más Antón, i en virtut d'això, condemne María José Más Antón a l'atorgament...-; ha de dir: ?contra María José Sánchez Rubio, i, en virtut d'això, condemne María José Sánchez Rubio a l'atorgament...-.  
  
Dispose  
Que pertoca la rectificació de l'error sol·licitada per la procuradora dels tribunals, senyora Iranzo Pontes, en el sentit que, ha de dir: ?contra María José Sánchez Rubio, i, en virtut d'això, condemne María José Sánchez Rubio a l'atorgament...-.  
Notifiqueu esta resolució a les parts, sense que s'hi puga interposar cap recurs, i inseriu-ne un certificat en les actuacions corresponents.  
  
Ho mane i firme Elena Belén Alcaraz Falcón, magistrada del Jutjat de Primera Instància número 2 de Catarroja.»  
  
I atés que la persona demandada, María José Sánchez Rubio, es troba en parador desconegut, expedisc este edicte a fi que li valga de notificació de forma deguda.  
  
Catarroja, 17 d'octubre de 2014.- La secretària judicial: Helena Agustí Pons.